...hakkab läbi saama. On olnud kiire pühadeaeg. Noh, nagu alati ju. Maidul on olnud iga päev teenistused, täna lisaks veel kalmistupüha. Ilmad on olnud vihmased, kuid olulistel hetkedel on õnneks olnud taevaluugid kinni. 21. juunil oli Verioral jaanituli, sellest saigi meie nö põhiline pidupäev. Olime vanaema juures,  nautisime pere seltsi, kärsatasime vorste ja šašlõkki, tegime sauna ja käisime tuld vaatamas. Eile jõudsime küll ka Jaaniku rahvale külla, mina sealjuures esimest korda, aga õhtu edenedes jõudis pärale selline väsimus, et tuld me ära oodata ei jõudnudki. Ja sääskedele toiduks olla kah enam ei jaksanud, nii et pidime lõpuks oma nõrkadele organismidele alla vanduma ja koju tagasi kärutama. Magama läksime õhtul enneolematult vara - jaaniõhtu kohta vähemalt. Ei tea, kas nüüd tõesti magame kogu ülejäänud aasta  maha? :P